***PUBLISKAIS PIEGĀDES LĪGUMS Nr. PS 2016/11 – 2 - 21/2016 – 15***

***„Reaģentu un palīgpiederumu iegāde”***

Liepājā 2016. gada 15. novembrī

***Valsts sabiedrība ar ierobežotu atbildību „Piejūras slimnīca”,******vienotais reģistrācijas Nr.40003343729***, tās ***valdes priekšsēdētāja Aigara Puka*** *un* ***valdes locekles Evijas Siliņas*** *personā*, kura rīkojas saskaņā ar Statūtiem, turpmāk šā līguma tekstā saukta *Pasūtītājs*, no vienas puses, un no vienas puses, un **Siemens Healhcare OY**, uzņēmējdarbības identifikācijas kods 1071935-0, juridiskā adrese Somija, FI-02601, Espoo, Tarvonsalmenkatu 19, kuras vārdā Latvijas Republikā darbojas **Siemens Healthcare Oy Latvijas filiāle**, kas reģistrēta Latvijas Republikas Uzņēmumu reģistrā 2015. gada 06. jūnijā, ierakstīta Latvijas Republikas Komercreģistrā 2015. gada 06. jūnijā ar vienoto reģistrācijas Nr. 40103906527 un juridisko adresi Latvija, Mārupes novads, Lidosta „Rīga”, Biroju iela 10, LV-1053, tās **pilnvaroto personu Maijas Baumanes un Gundara Ziemaņa** personā, personā, kuri darbojas saskaņā ar Statūtiem, turpmāk šā līguma tekstā saukta *Izpildītājs,* no otras puses, abi kopā un katrs atsevišķi, turpmāk šā līguma tekstā saukti par *Līdzējiem*, pamatojoties uz VSIA „Piejūras slimnīca” rīkotās iepirkuma procedūras saskaņā ar Publisko iepirkumu likuma 8.2 pantu ***„Reaģentu un palīgpiederumu iegāde”, identifikācijas Nr. PS 2016/ 11,*** turpmāk šā līguma tekstā sauktas *Iepirkums,*  rezultātiem un *Siemens Healthcare Oy Latvijas filiāle,* iesniegto piedāvājumu, noslēdz šādu līgumu:

1. **Līguma priekšmets**
   1. Līguma priekšmets ir reaģentu un palīgpiederumu piegādes Pasūtītājam saskaņā ar iepirkuma procedūras, identifikācijas Nr. PS 2016/ 11,rezultātiem.
   2. Izpildītājs ar šo apņemas pārdot 1. Pielikumā minēto preci, bet Pasūtītājs apņemas uz zemāk norādītajiem noteikumiem pirkt Preces, pieņemt tās un apmaksāt pēc šā Līguma noteikumiem.
   3. Pasūtītājs pirms Preču pārdošanas ir iepazinies ar Izpildītāja piedāvātajām Precēm un to cenām.
   4. Izpildītāja piedāvāto Preču sortimentu, apjomu un cenas Izpildītājs nav tiesīgs vienpusēji mainīt šī Līguma darbības laikā.
   5. ***Kopējā līgumcena EUR 7 241,92 (septiņi tūkstoši divi simti četrdesmit viens euro 92 centi),*** ieskaitot PVN 12%, 775,92 (septiņi simti septiņdesmit pieci *euro* un 92 centi).
2. **Preču cenas un norēķinu kārtība**
   1. Preču cenas ir noteiktas Latvijas Republikas valūtā *(euro)*. Cenas konkrētām Precēm tiek norādītas Preču pavadzīmēs-rēķinos, tās piegādājot.
   2. Preču nodošana Pasūtītājam notiek saskaņā ar Preču pavadzīmi-rēķinu, turpmāk tekstā – Pavadzīme.
   3. Norēķins tiek veikts 30 (trīsdesmit) dienu laikā pēc līgumslēdzēju pušu pavadzīmes abpusējas parakstīšanas dienas. Pasūtītājs veic norēķinu par Preci ar pārskaitījumu uz Izpildītāja norādīto bankas rēķinu, maksājuma uzdevumā norādot Pavadzīmes numuru, par kuru tiek veikts norēķins.
   4. Norēķins par Pasūtītājam nodoto Preci tiek uzskatīts par veiktu ar dienu, kad Pasūtītāja veiktais maksājums ir ieskaitīts Izpildītāja norādītajā bankas norēķinu kontā.
   5. Ja pēc Preču nodošanas Pasūtītājam Preces tiek daļēji bojātas vai pilnīgi iet bojā, Pasūtītāja pienākums ir pilnā apmērā samaksāt Izpildītājam visu Preču cenu Līgumā noteiktajā termiņā.
   6. Gadījumā, ja Pasūtītājs neievēro Līgumā noteikto Preču apmaksas termiņu, Izpildītājs var pieprasīt Pasūtītājam līgumsodu 0.05% (*nulle komats nulle piecus procentus*) dienā no kavētā maksājuma summas par katru nokavēto maksājuma dienu, bet ne vairāk kā 10% no kopējās līguma summas. Līgumsoda samaksa neatbrīvo Pasūtītāju no šajā Līgumā uzņemto saistību izpildes.
3. **Preču piegāde un pasūtīšanas kārtība**
   1. Pasūtījumus Pasūtītāja vārdā, pēc Preču sortimenta un apjoma, ir tiesīgi veikt Pasūtītāja aptiekas vadītāji, viņu vietnieki vai citi Pasūtītāja pilnvaroti darbinieki. Par Pasūtītāja pilnvarotajiem pārstāvjiem, kam ir tiesības pēc Preču sortimenta, apjoma un cenām saņemt Preces un parakstīties par to Pavadzīmēs, tiks uzskatītas visas personas, kas uzdosies par Pasūtītāja pilnvarotajiem pārstāvjiem, saņems Preces un parakstīs pavadzīmes, tādējādi par šo personu darbību pilnā mērā atbild Pasūtītājs.
   2. Preces var tikt piegādātas atsevišķās partijās vai pēc pasūtījuma, par kuru apjomu un piegādes termiņu Pasūtītājs un Izpildītājs vienojas, izdarot kārtējo pasūtījumu pa e-pastu:[*XXXXXXX*](mailto:lelde.jansone@siemens.com)*, faksu: XXXXXXXXX vai mutiski pa tālruni Nr.: XXXXXXXX*.
   3. Izpildītājs piegādā preci Pasūtītājam ne vēlāk kā 7 (septiņās) dienās pēc pasūtījuma saņemšanas. Par Preču saņemšanas brīdi tiek atzīts brīdis, kad Pasūtītāja pārstāvis ir parakstījis Pavadzīmi par Preču saņemšanu.
   4. Pasūtītājam Preču pieņemšanas brīdī jāsalīdzina Pavadzīmē norādītais Preču daudzums, sortiments, cenas ar faktiski pasūtīto un saņemto Preču daudzumu un sortimentu. Pretenzijas tiek izskatītas trīs darba dienu laikā (pēc piegādes datuma), abām pusēm savstarpēji vienojoties.
   5. Gadījumā, ja Izpildītājs neievēro Līgumā noteikto Preču piegādes termiņu, Pasūtītājs var pieprasīt Izpildītājam līgumsodu 0.05% (*nulle komats nulle piecus procentus*) dienā no pasūtītās preces kopējās vērtības par katru nokavēto maksājuma dienu, bet ne vairāk kā 10% (*desmit procentus*) no kopējās līguma summas. Līgumsoda samaksa neatbrīvo Pasūtītāju no šajā Līgumā uzņemto saistību izpildes.
4. **Preces kvalitāte**
   1. Izpildītājs nodrošina Preces kvalitāti atbilstoši Latvijas Republikā spēkā esošajiem normatīvajiem aktiem, kompetento valsts institūciju izsniegtajiem kvalitātes atbilstības sertifikātiem un Izpildītāja apstiprinātiem standartiem.
   2. Izpildītājs nav tiesīgs bez Pasūtītāja piekrišanas piegādāt Preci, kuras derīguma termiņš ir mazāks par pusi no kopējā Preces derīguma termiņa.
   3. Izpildītājs nodrošina nekvalitatīvas Preces apmaiņu pret kvalitatīvu Preci, ja Pasūtītājs ir ievērojis Preces uzglabāšanas noteikumus.
   4. Pasūtītājam ir tiesības atgriezt Preces, pusēm savstarpēji vienojoties, tikai tajā gadījumā, ja, Precēm atrodoties Pasūtītāja noliktavā, to kvalitāte nav pasliktinājusies un ja nav atrunāts citādi.
5. **Papildu nosacījumi**
   1. Pasūtītājam nodotās Preces līdz pilnīgai to apmaksai ir Izpildītāja īpašums. Pasūtītājs atbild un garantē tam nodoto Preču apmaksu ar visu savu īpašumu, materiālajām vērtībā, pamatlīdzekļiem un naudas līdzekļiem.
   2. Gadījumā, ja tiek mainīts līgumslēdzēju pušu juridiskais statuss (reorganizējot, apvienojot vai jebkādā citā veidā) vai šajā līgumā norādītie Pušu rekvizīti (adreses, bankas kontu numuri, u.c.), šīs izmaiņas ir jāpaziņo otrai līgumslēdzējai pusei 3 (trīs) darba dienu laikā.
   3. Visas no šī Līguma izrietošās tiesības un pienākumi ir saistoši Pušu juridiskajiem mantiniekiem un tiesību pārņēmējiem.
   4. Šī līguma laikā Izpildītājs nodrošina iekārtas XXXXXXXXXX tehnisko apkopi bez maksas. Gadījumā, ja nepieciešama iekārtas bojāto detaļu maiņa, par detaļu izmaksām Izpildītājs brīdina Pasūtītāju. Gadījumā, ja Pasūtītājs piekrīt piedāvātai detaļas cenai, Izpildītājs veic detaļas nomaiņu bez maksas.
   5. Pasūtītājs, atkarībā no tā saimnieciskajām vajadzībām, nepietiekama finansējuma  gadījumā ir tiesīgs samazināt pasūtījuma apjomu, kas minēts 1. Pielikumā, informējot par to Izpildītāju 30 (trīsdesmit)  dienas iepriekš.
6. **Nepārvarama vara (Force majeure)**
   1. Ja kādai no Pusēm nav iespējams izpildīt savas saistības saskaņā ar šā Līguma noteikumiem un nosacījumiem pilnībā vai daļēji nepārvaramas varas dēļ (plūdi, zemestrīce, citas dabas stihiju radītās ārkārtas situācijas, militāri konflikti u.c.), tai trīs dienu laikā no šo apstākļu iestāšanās rakstiski jāinformē otra Puse.
   2. Gadījumā, ja kāda no Pusēm nevar izpildīt ar šo līgumu uzņemtās saistības nepārvaramas varas apstākļu dēļ, tad konkrēto saistību izpildes pienākums var tikt atlikts līdz nepārvaramas varas apstākļu izbeigšanās brīdim.
7. **Citi noteikumi**
   1. Šis Līgums stājas spēkā tā parakstīšanas dienā un ir spēkā ***līdz 2017.gada 14. novembrim***, kā arī līdz visu uzņemto saistību pilnai izpildei no abām Pusēm, ko tās uzņēmušas ar šo līgumu. Šis Līgums stājas spēkā iepriekšējo mutisko un rakstisko vienošanos un līgumu vietā.
   2. Puses ir tiesīgas lauzt šo līgumu, savstarpēji vienojoties.
   3. Izpildītājs ir tiesīgs lauzt šo līgumu vienpusējā kārtā, ja Pasūtītājs neveic samaksu par saņemto preci ilgāk kā 30 (trīsdesmit) dienas, par to rakstveidā brīdinot Pasūtītāju 1 (vienu) nedēļu iepriekš.
   4. Pasūtītājs ir tiesīgs vienpusēji izbeigt šo līgumu, ja Izpildītājs nepiegādā Preci ilgāk par 10 (desmit) dienām, par to 5 (piecas) dienas iepriekš rakstveidā brīdinot.
   5. Līguma laušanas gadījumā, neatkarīgi no tā laušanas iemesliem, Pasūtītājam ir jānorēķinās ar Izpildītāju par visām piegādātajām precēm.
   6. Jebkurus strīdus, neskaidrības vai konfliktus Puses cenšas atrisināt savstarpēju sarunu ceļā. Ja starp Pusēm nav panākta vienošanās savstarpēju sarunu ceļā, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos tiesību aktus.
   7. Līgums izbeidzas pats no sevis, ja Izpildītājs tiek pasludināts par maksātnespējīgu.
   8. Jebkuras izmaiņas un papildinājumi ir šī Līguma neatņemamas sastāvdaļas, ja tie ir fiksēti rakstiski un tos apstiprina abu Pušu pilnvaroto personu paraksti un zīmogu nospiedumi.
   9. Visi pielikumi, kas attiecas uz šo Līgumu, ir tā neatņemama sastāvdaļa.
   10. Šis Līgums izstrādāts un parakstīts 2 (divos) identiskos eksemplāros latviešu valodā, katrs uz XXXXX lapām, tajā skaitā Līguma 1 (viens) pielikums uz XXXXXX lapām, kas ir šī Līguma neatņemama sastāvdaļa. Katrai Pusei tiek nodots viens parakstīts līguma eksemplārs. Abiem Līguma eksemplāriem ir vienāds juridiskais spēks.
   11. Pušu pārstāvji apliecina, ka viņi ir pilnvaroti parakstīt šo Līgumu un uzņemties tajā noteiktās saistības.
8. **Rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| **VSIA „Piejūras slimnīca”**  Adrese: Jūrmalas iela 2,  Liepāja, LV-3401  Reģ.Nr.: 40003343729  XXXXXXXXXX  XXXXXXXXXX  XXXXXXXXXX  XXXXXXXXXX  XXXXXXXXXX  XXXXXXXXXX  XXXXXXXXXX | **Siemens Healthcare Oy Latvijas filiāle**  Adrese: Biroju iela 10, Lidostas „Rīga”,  Mārupes novads, LV-1053  Reģ. Nr.: 40103906527  XXXXXXXXXX  XXXXXXXXXX  XXXXXXXXXX  XXXXXXXXXX  XXXXXXXXXX  XXXXXXXXXX |

***1.Pielikums***

***pie Publiskā piegādes līguma Nr. PS 2016/11– 2 - 21/2016 – 15***

XXXXXXXXXXX